PATVIRTINTA

Panevėžio r. Paliūniškio pagrindinės mokyklos direktoriaus

2021 m. rugsėjo 16 d. įsakymu Nr. V-178

# MOKINIŲ TĖVŲ (GLOBĖJŲ, RŪPINTOJŲ), PAŠALINIŲ ASMENŲ LANKYMOSI PANEVĖŽIO R. PALIŪNIŠKIO PAGRINDINĖJE MOKYKLOJE

**TVARKOS APRAŠAS**

# I SKYRIUS BENDROSIOS NUOSTATOS

1. Mokinių tėvų (globėjų, rūpintojų), pašalinių asmenų lankymosi Panevėžio r. Paliūniškio pagrindinėje mokykloje tvarkos aprašas (toliau–Aprašas) parengtas vadovaujantis Lietuvos Respublikos vaiko minimalios ir vidutinės priežiūros įstatymu, patvirtintu 2007 m. birželio 28 d. Nr. X-1238 (nauja redakcija 2021 m. birželio 29 d. Nr. XIV-486) bei siekiant užtikrinti saugią, užkertančią kelią smurto, prievartos apraiškoms ir žalingiems įpročiams mokyklos aplinką.
2. Šis Aprašas nustato mokyklos mokinių tėvų (globėjų, rūpintojų), pašalinių asmenų bei asmenų, kurie formaliai nepriskirti mokyklos bendruomenei, lankymosi mokykloje apskaitos vykdymo kontrolę, budėtojo pareigas ir atsakomybę.

# II SKYRIUS

**MOKINIŲ TĖVŲ (GLOBĖJŲ, RŪPINTOJŲ**), **PAŠALINIŲ ASMENŲ LANKYMOSI FIKSAVIMAS IR LANKYMOSI TVARKA**

3. Mokyklos mokinių tėvai (globėjai, rūpintojai), pašaliniai asmenys atėję į mokyklą turi užsiregistruoti pas budėtoją Asmenų lankymosi registracijos žurnale, kuriame nurodo:

* 1. savo vardą, pavardę,
  2. atvykimo ir išvykimo laiką;
  3. tikslą.

1. Tėvų susirinkimų, renginių metu tėvai (globėjai, rūpintojai), kiti dalyviai neregistruojami Asmenų lankymosi registracijos žurnale.
2. Mokinių tėvai (globėjai, rūpintojai) mokykloje lankosi tik iš anksto suderinę susitikimo laiką su administracija, klasės vadovu ir/ ar mokytoju, ir/ ar švietimo pagalbos specialistu.
3. Mokyklos administracija, švietimo pagalbos mokiniui specialistai priima lankytojus iš anksto suderinus susitikimo laiką.
4. Mokinių tėvams (globėjams, rūpintojams), pašaliniams asmenims, iš anksto neinformavus mokyklos administracijos ar klasės vadovo, draudžiama iškviesti/išsivesti mokinį iš pamokos ar kitaip trukdyti ugdymo procesą. Esant poreikiui, mokinį iškviečia/išsiveda socialinis pedagogas, klasės vadovas, direktoriaus pavaduotojas ugdymui ar direktorius.
5. Jei mokinį iškviečia policijos pareigūnai, juos lydintis mokyklos darbuotojas (klasės vadovas, socialinis pedagogas, direktoriaus pavaduotojas ugdymui, direktorius) informuoja mokinio tėvus (globėjus) ir dalyvauja apklausoje.

# III SKYRIUS

**BUDĖTOJO PAREIGOS IR ATSAKOMYBĖ IR PAŠALINIŲ ASMENŲ LANKYMOSI MOKYKLOJE APSKAITOS VYKDYMO KONTROLĖ**

1. Vykdyti registraciją visų atvykstančių asmenų Asmenų lankymosi registracijos žurnale.
2. Neleisti į pamokas mokinių tėvų (globėjų, rūpintojų), pašalinių asmenų be mokyklos direktoriaus ar direktoriaus pavaduotojo ugdymui sutikimo.
3. Nuolat vykdyti mokyklos teritorijos ir prieigų stebėjimą.
4. Nedelsiant informuoti mokyklos administraciją apie viešosios tvarkos ir kitus pažeidimus.

# VI SKYRIUS BAIGIAMOSIOS NUOSTATOS

1. Neužsiregistravusiems asmenims po mokyklą vaikščioti draudžiama.
2. Su šiuo Aprašu mokinių tėvai (globėjai, rūpintojai) supažindinami susirinkimų metu, mokyklos bendruomenė supažindinama skelbiant jį viešai mokyklos interneto svetainėje.
3. Aprašas gali būti koreguojamas atsižvelgiant į mokyklos bendruomenės poreikius, pasikeitus teisės aktams, kitiems mokyklos veiklą reglamentuojantiems dokumentams.